7UP รูด 7% หลังตลท.ขยาย “แคชบาลานซ์” ระดับ 2 ถึง 24 ส.ค.64
7UP รูด 7% แตะ 2.36 บาท หลังวานนี้ ตลท.ประกาศขยายเวลา "แคชบาลานซ์" ระดับ 2 ยาวถึง 24 ส.ค.64 
7UP รูดหนัก 7% แตะ 2.36 บาท หลังวานนี้ ตลาดหลักทรัพย์ฯ ประกาศขยายเวลาติด "แคชบาลานซ์" ระดับ 2 ยาวถึง 24 ส.ค.64
4 ส.ค. 2564

ผู้สื่อข่าวรายงานว่า ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ณ เวลา 10.04 น. อยู่ที่ระดับ 2.36 บาท ลบ 0.18 บาท หรือ 7.09% สูงสุดที่ระดับ 2.52 บาท ต่ำสุดที่ระดับ 2.28 บาท ด้วยมูลค่าการซื้อขาย 163.87 ล้านบาท

โดยราคาหุ้น 7UP ปรับตัวลดลงอย่างหนักในวันนี้หลังตลาดหลักทรัพย์แห่งประเทศไทย หรือ ตลท. ขยายเวลาห้ามคำนวณวงเงินซื้อขายและแคชบาลานซ์ระดับ 2 ไปจนถึงวันที่ 24 ส.ค.64 จากที่ก่อนหน้านี้ ตลท.ประกาศให้หุ้น  7UP ติดแคชบาลานซ์ระดับ 2 ตั้งแต่วันที่ 14 ก.ค.64